Document ID: 32009R0960

UREDBA KOMISIJE (ES) št. 960/2009
z dne 14. oktobra 2009
o spremembi Uredbe (ES) št. 1905/2006 Evropskega parlamenta in Sveta o vzpostavitvi instrumenta za financiranje razvojnega sodelovanja
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe (ES) št. 1905/2006 Evropskega parlamenta in Sveta z dne 18. decembra 2006 o vzpostavitvi instrumenta za financiranje razvojnega sodelovanja (1) (v nadaljnjem besedilu: Uredba) in zlasti člena 1(1) ter tretjega pododstavka člena 31(1) Uredbe,
ob upoštevanju naslednjega:
(1)
V skladu s členoma 1(1) in 31(1) Uredbe vsebuje Priloga II k Uredbi seznam prejemnikov pomoči Odbora za razvojno pomoč Organizacije za gospodarsko sodelovanje in razvoj (OECD/DAC), ki ga je treba posodobiti v skladu z rednimi pregledi seznama prejemnikov pomoči, ki jih opravlja OECD/DAC.
(2)
Poleg posodobitve seznama prejemnikov pomoči iz Priloge II k Uredbi mora Komisija posodobiti tudi Prilogo I ter o tem obvestiti Svet in Evropski parlament.
(3)
Zato je primerno črtati Saudovo Arabijo s seznama prejemnikov pomoči OECD/DAC v Prilogi II k Uredbi ter s seznama držav, upravičenih po členu 1(1), v Prilogi I.
(4)
Zato je primerno vključiti Kosovo (2) na seznam prejemnikov uradne razvojne pomoči OECD/DAC pod države in ozemlja z nižjim srednjim dohodkom v Prilogi II k Uredbi.
(5)
Poleg tega je v skladu s pregledi, ki jih opravlja OECD/DAC, primerno posodobiti opombe v Prilogi II k Uredbi.
(6)
Evropski parlament in Svet bosta o tem ustrezno obveščena -
SPREJELA TO UREDBO:
Člen 1
Uredba (ES) št. 1905/2006 se spremeni:
1.
Priloga I se nadomesti s Prilogo I k tej uredbi.
2.
Priloga II se nadomesti s Prilogo II k tej uredbi.
Člen 2
Ta uredba začne veljati tretji dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v državah članicah.
V Bruslju, 14. oktobra 2009

Labels: 15
5